Diari Oficial de la Generalitat Valenciana


Sumari del DOGV 8533, del 23-04-2019 (2019/3933)

RESOLUCIÓ de 5 d'abril de 2019, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de diverses places de cap de caràcter assistencial del CHGUV, corresponents a la convocatòria CM/03/2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/3933


Data del document
:   05-04-2019

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 5 d'abril de 2019, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de diverses places de cap de caràcter assistencial del CHGUV, corresponents a la convocatòria CM/03/2006. [2019/3933]  
Les bases generals per a la provisió de places de cap, aprovades per la Resolució de la Presidència del CHGUV de 15 de gener de 2018 (DOGV 8245, 01.03.2018), regulen en la base 18 aquest procés d'avaluació, a l'efecte de continuïtat en l'acompliment de les places de cap en l'àmbit del CHGUV.  
La base 18 esmentada és d'aplicació a les places de cap, incloses en el procés d'avaluació que ara es resol, de conformitat amb el que estableix la disposició transitòria de les bases generals mencionades.  
  
Per Resolució de la Presidència del Consorci HGUV de 12 de març de 2015 (DOGV 7492, 25.03.2015), es resol el procés d'avaluació de l'acompliment de cap del Servei de Cirurgia Major Ambulatòria, Pediatria, i cap de Secció de Cirurgia General i de l'Aparell Digestiu (perfil: cirurgia hepatobiliopancreàtica), CM/03/2006, en la qual s'estableixen els efectes economicoadministratius dels corresponents nomenaments, el caràcter temporal d'aquests, i el sotmetiment a avaluació quadriennal de l'acompliment.  
A aquest efecte, en els termes establits en les bases generals mencionades, s'ha dut a terme aquest procés d'avaluació de les places de cap assistencials, exercides de manera efectiva durant el període establit de quatre anys, i que figuren en l'annex a la present resolució.  
  
Les respectives comissions d'avaluació nomenades a aquest efecte per mitjà de la Resolució de la Presidència del CHGUV de 26 de febrer de 2019 (DOGV 8504, 12.03.2019) han informat sobre les persones candidates i s'ha proposat la continuïtat, si escau, dels que figuren en l'annex a aquesta resolució.  
En conseqüència amb el que s'ha exposat, i d'acord amb la proposta de la respectiva comissió d'avaluació, i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV resol:  
  
Confirmar les persones que figuren en l'annex a aquesta resolució, en l'acompliment de la plaça que en cada cas s'especifica.  
El nomenament té caràcter temporal i està sotmés a avaluació quadriennal de l'acompliment, a l'efecte de continuïtat, en els termes previstos en les bases generals de provisió de places de cap, aprovades per la Resolució de 15 de gener de 2018, de la Presidència del CHGUV (DOGV 8245, 01.03.2018).  
A aquest efecte les persones interessades hauran de presentar en la data que s'indica en aquest annex, i referida al període que en aquest s'assenyala, la documentació i el projecte-memòria establits en la base 18 de les bases generales esmentades. Si no es fa així, es considerarà que renuncien a participar en el procés d'avaluació i, en conseqüència, a continuar en la plaça.  
La Direcció de Recursos Humans realitzarà els actes administratius oportuns per a l'eficàcia d'aquesta resolució.  
Contra aquest acte, que posa fi a la via administrativa, es pot interposar, potestativament, recurs de reposició davant aquest mateix òrgan, en el termini d'un mes comptador des de l'endemà de la publicació o, directament, recurs contenciós administratiu en el termini de dos mesos comptadors de la mateixa manera, davant el jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú; així com els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 5 d'abril de 2019.- La presidenta del CHGUV i consellera de Sanitat Universal i Salut Pública: Ana M.ª Barceló Chico.